cyanic-selkie/wikianc huggingface dataset:
বিছানা
প্রাচীন সময়
রোমানদের জাজিমগুলো নলখাগড়া, খড় অথবা উল ভরে তৈরি করা হতো। অধিক আরামের জন্য পাখির পালক ব্যবহার করা হতো। মাথার দিকে ছোট গদি থাকতো। অনেক সময় পিঠের দিকেও গদি থাকতো। বিছানাগুলো অনেক উঁচু হতো যার জন্য সিটি লাগত উঠতে। এই রকম বিছানাগুলোতে দুইজনের শোবার ব্যবস্থা থাকতো এবং এর মাথার দিকে বোর্ড এবং দুই পাশে রেলিং থাকতো। বিছানার চাদর অনেক দামি হতো। সাধারণত এই চাদরগুলো স্বর্ণের সূতা দিয়ে রক্তবর্ণের দোরোখা করা থাকতো। সামনের দিকে চাদর মাটি পর্যন্ত ছুয়ে যেতো। প্রায়শ বিছানার  কারুকার্য ব্রোঞ্জের ওপর রূপা দিয়ে করা হতো। এলাগাবালুস এর একটি নিরেট রূপার বিছানা ছিল। পম্পেই এর কিছু বাড়ির দেয়ালের পাশে  বিছানা ছিল।  যা পর্দা অথবা অন্য কিছু দিয়ে ঢাকা থাকত। প্রাচীন রোমে বিশ্রাম করার জন্য বিভিন্ন রকমের বিছানা ছিল। এগুলোর মধ্যে রয়েছে:
মধ্যযুগীয় ইউরোপ
প্রাচীন জার্মানির লোকেরা মাটির ওপর এক ধরনের বিছানা বানিয়ে ঘুমাতো। এই বিছানাগুলো ছিল মূলত চামড়ায় মুড়ানো পাতা অথবা এক বিশেষ ধরনের চেটাল সিন্দুক যা পাতা এবং শৈবাল দিয়ে ভরা থাকতো। কিন্তু মধ্যযুগের শুরুর দিকে তারা মেঝেতে কার্পেট বিছিয়ে ঘুমাতো, অথবা তারা দেয়ালের সাথে কাঠের টুকরা লাগিয়ে ঘুমাতো। দুই জায়গাতেই তারা জাজিম বিছিয়ে নিতো। আর এই জাজিম তৈরি হতো পশুর চামড়া দিয়ে। যার ভিতর পালক, উল অথবা চুল ভরা থাকতো। সিলিং থেকে পর্দা ঝুলতো অথবা দেয়ালের গায়ে শক্ত কিছু লাগিয়ে তার থেকে ঝুলানো হতো। তারা সাধারণত বিছানায় নগ্ন হয়ে ঘুমাতো এবং একটা লিনেন চাদর দিয়ে নিজেদের ঢেকে রাখতো। এই চাদরটি গদির ওপর বিছানো থাকতো।
১২শ শতকে বিছানাগুলোতে বিলাসিতা বৃদ্ধি পেতে থাকে। তখনকার বিছানাগুলো আরও কারুকার্য খচিত করে কাঠ দিয়ে তৈরি হতো। কারুকার্য ছাড়াও তাতে বিভিন্ন রকমের নকশা ও চিত্র অঙ্কিত থাকতো। তারা ভাজ করা যায় এমন বিছানাও ব্যবহার করতো। যা দিনের বেলায় বসার কাজে ব্যবহার করা হতো। এটির উপরের অংশ যা চামড়ায় তৈরি হতো তা রেশমি কাপড় দিয়ে ঢাকা থাকতো। রাতের বেলা তাতে লিনেনের চাদর ঢেকে দেওয়া হতো এবং বালিশ রাখা হতো। যেখানে রেশমি চামড়া চাদর হিসেবে ব্যবহার হতো। ক্যারোলিং রাজবংশের পাণ্ডুলিপি থেকে জানা যায় যে, ধাতু নির্মিত খাটের মাথার দিক পায়ের দিকের চেয়ে উঁচু হতো। এই রকমের বিছানার ধারা ১৩শ শতক পর্যন্ত ফ্রান্সে প্রচলণ ছিল। ঢাল থেকে শরীর ওপরে তুলতে অনেক গদি ব্যবহার করা হতো। ১২শ শতকের পান্ডুলিপি থেকে জানা যায় যে, তখনকার সময়ের খালগুলো অনেক উঁচু হতো। যাতে কারুকার্য, নকশা ও চিত্র খদিত থাকতো। এছাড়াও দোরোখা শয্যাবরণী এবং মাপমতো জাজিম থাকতো। এইসব বিছানার চারপাশে উপর থেকে পর্দা ঝুলতো এবং প্রায়শই একটা ঝুলন্ত বাতি থাকতো।
১৪শ শতকের দিকে কাঠের কাজ তার গুরুত্ব হারায়। তার বদলে ধনীদের বাটিতে ঝুলন্ত বিছানার কদর বাড়ে। তখনকার বিছানাগুলোতে রেশমি ও মখমল এমনকি সোনা দিয়ে বুনা কাপড়েরও প্রচলন ছিল। ১৪শ শতকের প্রথম দিককার গবেষকদের থেকে এই সব ঝুলন্ত বিছানার বিষয়ে বিস্তারিত জানা যায় । এগুলোকে পশম দিয়ে খুব উননতভাবে দোরোখা করা হতো। এই সেই সময় যখন চারস্তম্ভ বিশিষ্ট বিছানা বা চাঁদোয়াযুক্ত বিছানার প্রচলন হয়। এই বিছানাগুলো ঘরের সিলিং থেকে ঝুলতো অথবা দেয়ালের সাথে শক্ত করে দিতে দিয়ে বাধা থাকতো। পরবর্তীতে যখন একটা ঘরের মধ্যে আর একটা ঘর করার নিয়ম চালু হয় তখন এই ধরনের বিছানাগুলোকে দ্বিস্তর বিশিষ্ট পর্দা দিয়ে ঢেকে দেওয়া হতো। অনেক সময় অপ্রয়োজনীয় আসবাবপত্রকে বাতিল করে দেওয়া হতো। দেয়াল এবং বিছানার মাঝখানের জায়গাটিকে রুয়েল বলা হতো। শুধুমাত্র আন্তরিক বন্ধুরাও সেখানে আসার অনুমতি পেতো। ১৪শ শতকেই পালকের বিছানার উচ্চ মূল্যায়ন করা হতো।
১৫শ শতকের বিছানাগুলো বৃহৎ আকারের হতো। এইগুলো দৈর্ঘ্যে ৭ থেকে ৮ ফুট (২.১ থেকে ২.৪ মিটার) এবং প্রস্থে ৬ থেকে ৭ ফুট (১.৮ থেকে ২.১ মিটার) আকারের হতো। জাজিমগুলো মটরশুঁটির খোসা, খড় অথবা পালক দিয়ে ভরা থাকতো। এই সময়কার গন্যমান্য ব্যক্তিবর্গ তাদের সাথে তাদের সকল ব্যবহার্য দ্রব্যাদি বহন করতো। তারা এমনকি খাটের সাথে বিছানাও বহন করতো। এই কারণে তখনকার সময়ে খাট ছিল নিছক একটি কাঠামো যাকে সহজেই আলগা ও জোড়া লাগানো যেতো। কিন্তু ১৬শ শতকের শুরুর দিক থেকে বিছানাগুলো আরও ভারী এবং সাজানো হয়। যার কারণে এইগুলো তখন থেকেই একই স্থানে রাখা হতো।
নবজাগরণের সময় এবং আধুনিক ইউরোপ
১৭শ শতাব্দীকে "জাঁকজমকশালী বিছানার শতাব্দী" নামে অভিহিত করা হয়। এই সময়কার শৈলীর নাম হচ্ছে ল্য ডিউস্যস, যেখানে চাঁদোয়া এবং পর্দা শুধুমাত্র মাথার দিকে থাকতো। যা ফ্রান্সের আবদ্ধ বিছানাগুলোর জায়গা দখল করে। যদিও তা আরও অধিক সময়ব্যপী ইংল্যান্ডে প্রচলিত ছিল। ফ্রান্সের ষোড়শ লুইস এর কাছে বহুসংখ্যক অতীব ব্যয়বহুল বিছানা ছিল। তার প্রাসাদ আবিষ্কারকগণ ৪১৩টির কথা উল্লেখ করেছেন। এগুলোর মধ্যে কতগুলো মুক্তা খচিত ছিল। যা গঠিত হয়েছিল রূপা কিংবা স্বর্ণের ওপর। ভ্রাসাই এর বিখ্যাত বিছানাটিতে আরক্ত মখমলের পর্দা ছিল। যার ওপর "ভেনাস এর জয়জয়কার" সেলাই করা ছিল। তখন এতই স্বর্ণ ব্যবহার করা হতো যে মখমল দেখাই যেত না।
১৮শ শতকে জার্মানিতে প্রথমবারের মতো পাখির পালকের বালিশের ব্যবহার শুরু হয়। যা বিছানার শোভা বাড়ায়। এমনকি তা ফ্রান্সের বেশিরভাগ অঞ্চলের লোকজন শিষ্টাচার হিসেবে ব্যবহার শুরু করে। যদিও বিছানার শৈলীর নাম ছিল ল্য ডিউস্যস, কিন্তু ফ্রান্সে বিভিন্ন নামের ও গড়নের বিছানা বিদ্যমান ছিল। ফ্রান্সের রাজা মহসভায় অবস্থানকালে সিংহাসনের পরিবর্তে এক ধরনের বিছানায় হেলান দিয়ে থাকত যাকে "ন্যায়ের বিছানা" বলা হতো। এই সময় রাজপুত্রগণ বসে, বৃহত্তম পদাদিকারীগণ দাড়িয়ে, ক্ষুদ্রতম পদাদিকারীগণ হাঁটুর উপর ভর দিয়ে অবস্থান করতো। এভাবে রাজকীয়গণ তাদের রাজ ক্ষমতার প্রদর্শন করতো।
ফ্রান্সের লুইস একাদশ এই ধারা শুরু করেন এবং তা শেষ সম্রাট পর্যন্ত প্রচলিত ছিল। যেই কক্ষে আনুষ্ঠানিক বিছানা রাখা থাকতো তাকে চেম্বার জি প্যরেডি বলা হতো, সেখানে কেবল গন্যমান্য ব্যক্তিবর্গ যেমন রাষ্ট্রদূত ও অন্যান্য রাজ্যের সম্রাটগণ আমন্ত্রিত হতেন। এটাই তৎকালীন চল ছিল রাজসভার ভিড় থেকে সম্মানিত ব্যক্তিবর্গদের আলাদা করার। অন্যদিকে ভ্রার্সাই প্রাসাদের মহিলাগণও বাচ্চা প্রসবের আগে ও পরে, শোকে এবং আনন্দময় মূহুর্তে, এমনকি বিয়ের ঠিক পরের মুহূর্তে- মূলত বর্ণনা করা যায় এমন সব মূহুর্তেই তাদের ঘনিষ্ঠ বান্ধবীদের বিছানায় আমন্ত্রণ জানাতো। ১৭শ শতকেই এই প্রথাটি সাধারণভাবে প্রচলিত হয়ে যায়। হয়ত তখন শিষ্টাচার বহির্ভূত আচরণ না করতেই এমনটা করা হতো। ফরাসি বিপ্লবের পূর্ব পর্যন্ত ফ্রান্সের উঁচু সমাজে বহনযোগ্য বিছানা ব্যবহৃত হতো। নিকটতম বহনযোগ্য বিছানা পাওয়া যায় চার্লস দ্য বোল্ডের ব্যবহৃত সামগ্রীগুলোর মধ্যে পাওয়া গিয়েছিল। এইগুলো সজ্জিত ছিল একটি হালকা কাঠামোর উপর। এছাড়াও তখনকার সময়ের নিশ্চল বিছানার পাওয়া গিয়াছিল।
১৮শ শতকে লোহার বিছানার প্রসার ঘটে। তখন বিজ্ঞাপনে প্রচার করা হতো যে, কাঠের বিছানায় যেই পোকা থাকে তা লোহার বিছিনায় থাকে না। অন্যান্য জায়গায় সরানো বা ভাঁজ করা যায় এমন আবদ্ধ বিছানারও চল ছিল। তখন ইংল্যান্ডে অনেকটাই সহজ সরল গঠনের বিছানার চল ছিল। ১৯শ শতকের মাঝামাঝি পর্যন্ত চারস্তম্ভবিশিষ্ট বিছানাগুলো সাধারণ নাগরিকের বিছানা ছিল।
বিছানার মাপ
সারা বিশ্বব্যাপী ভিন্ন ভিন্ন মাপের বিছানা হয়। যা তিন জনে বসতে পারে এমন উপোযোগী চেয়ারের মাপ মতো করে তৈরি হয়। তিনজনের কম বসতে পারে এমনটা যদিও হয় না তবুও প্রতিটা দেশের নিজস্ব মানদন্ড ও শৈলী রয়েছে। যেখানে ইংরেজি ভাষাভাষী দেশসমূহে যুগল বিছানার সার্বজনীন মাপ চওড়ায়  ৪ ফুট ৬ ইঞ্চি এবং লম্বায় ৬ ফুট ৩ ইঞ্চি (১৩৭ সেমি × ১৯০ সেমি) কিন্তু অন্যান্য বিছানার মাপে পার্থক্য আছে। এমনকি মূল ইউরোপের মাপেও ভিন্নতা ঘটে। এর কারণ সব জায়গায় সমভাবে মেট্রিক পদ্বতি ব্যবহার করা হয় না।
১৯৫০ এর দশকের মাঝামাঝি সময়ে যুক্তরাষ্ট্রের বিছানা প্রস্তুতকারক প্রতিষ্ঠানসমূহ একটি নতুন মাপ প্রচলন করেন যাকে কিং সাইজ বলে অভিহিত করা হয়। বাস্তবে কিং সাইজ অন্যান্য মাপগুলো থেকে আলাদা। যেহেতু এই মাপটি তখন প্রচলিত ছিল না তাই দুইটি স্প্রিং বক্সকে এক করে এটা তৈরি হতো এবং স্প্রিং এর ওপর কিং সাইজের জাজিম দেওয়া হতো। যুক্তরাষ্ট্রের মাপে এবং ইউরোপীয় মাপে প্রায়শই একটা ভুল ধারণা করা হয় যে এগুলো টুইন এক্সট্রা লং এর সমতুল্য। সে যাইহোক, এগুলো একটা আর একটার পরিপূরক। মূলত এখানে ৭৬ ইঞ্চি (১৯০ সেমি) চওড়ার পরিবর্তে ৭৮ ইঞ্চি. (২০০ সেমি) চওড়া করা হয়। যা ইউরোপীয় কিং সাইজে আদর্শ মাপ হিসেবে ধরা হয়। আর একটা কিং সাইজ আছে যা মূল সাইজের চেয়ে ভিন্ন, একে "ক্যালিফোর্নিয়া কিং সাইজ" বলা হয়। এর মাপ ৭২ ইঞ্চি × ৮৪ ইঞ্চি (১৮০ সেমি × ২১০ সেমি)। এটি চওড়ার দিকে কিছুটা ছোট হলেও লম্বার দিক থেকে বড়।
সকল জাজিম নির্দিষ্ট মাপ অনুযায়ী তৈরি করা হয়, কিন্তু বিভিন্ন ব্রান্ডের মাঝে মাপের তারতম্য ঘটে। বেশিরভাগ ক্ষেত্রে এই পার্থক্য ২ থেকে ৫ ইঞ্চির মধ্যে হয়ে থাকে। যখন কেউ নিজ ইচ্ছার অনুযায়ী বিছানা তৈরি করতে চায় তখন স্বতন্ত্র জাজিমের মাপ হয়।
প্রসিদ্ধ বিছানা
বিশ্বের অন্যতম বৃহত্তম বিছানা হলো ওয়ের এর বিখ্যাত বিছানাটি। যা ১৫৮০ সালে নির্মিত হয়েছিল। এটি ৩.২৬ মিটার (১০.৭ ফুট) চওড়া এবং ৩.৩৮ মিটার (১১.১ ফুট) লম্বা। উইলিয়াম শেকসপিয়র রচিত টুয়েলফথ নাইট গ্রন্থে এই বিছানার কথা উল্লেখ আছে। এটি বর্তমানে লন্ডনের ভিক্টোরিয়া এন্ড এলবার্ট যাদুঘরে সংরক্ষিত আছে। এই যাদুঘরের আর একটি প্রসিদ্ধ বিছানা হলো "গোল্ডেন বিছানা", যা উইলিয়াম ভার্গ্রেস দ্বারা ১৮৭৯ খ্রিষ্টাব্দে তৈরি হয়েছিল।
১৮৮২ সালে একজন ভারতীয় মহারাজার সম্পূর্ণ রূপার তৈরি একটি বিছানা ছিল। যার চারকোণে হাতে পাখা ধরা অবস্থায় চারটি পূর্ণাকার উলঙ্গ নারীমূর্তি ছিল। মহারাজা যখন বিছানার ওপর ঘুমাতেন তখন তার শরীরের ভরের প্রভাবে নারীমূর্তিগুলো হাতের পাখা নাড়ানো শুরু করতো।
১৮৬৫ সালের দিকে পরিবর্তনযোগ্য বিছানা পাওয়া যেত। যা পরিবর্তিত হয়ে পিয়ানো হয়ে যেত। যা ঘরের জায়গা যেমন বাচাতো তেমনি আবার বিনোদনও দিত।
ধরন
বিভিন্ন ধরনের বিছানা আছে:
কাঠামো
বিছানার কাঠামোকে খাট বলা হয়। এটি কাঠ অথবা স্টীল দিয়ে তৈরি। এর মাথা, পা ও পাশের তক্তা থাকে। ভারী অথবা বড় বিছানাগুলোর (যেমন কিং ও কুইন বিছানায়) কাঠামোকে সহয়তা করার জন্য অতিরিক্ত তক্তা থাকে, যা মূলত মাঝখানকে ধরে রাখে। এই তক্তা গুলোকে এমনভাবে জোড়া দেওয়া হয় যাতে এর ভিতরে জাজিমটা থাকতে পারে। অথবা স্প্রিং বসিয়ে জাজিম রাখা যায়।
বিছানার কাঠামোর ধরনগুলো হলো:
যদিও বিছানার কাঠামো, হেডবোর্ড, ফুটবোর্ড, তক্তা সমূহ বিছানার অংশ নয়, তবুও বিছানা বোঝাতে এগুলো সবগুলোকেই বোঝায়। হেডবোড এবং ফুটবোর্ড কাঠের অথবা ধাতুর হতে পারে। এইগুলো পলিশ করা, অঙ্কিত এবং কাপড় অথবা চামড়া দিয়ে ঢাকা থাকতে পারে।
বিছানার তক্তা কাঠ বা ধাতু দিয়ে তৈরি করা হয়। যা হেডবোর্ড এবং ফুটবোর্ডকে যুক্ত করে। কতগুলো সরু কাঠের টুকরো বিছানার তক্তাগুলোর সাথে সমকোণে স্থাপিত হয়। এগুলো জাজিমকে অথবা স্প্রিংকে বহন করে। বিছানার তক্তাগুলো এবং স্তম্ভগুলো একটা অপরটির সাথে বিশেষ একটা রীতিতে জোড়া লেগে থাকে।  এই পদ্ধতিতে আবার খুব সহজেই আলাদাও করা যায়। একে "নক-ডাউন" পদ্বতি বলে। প্রাথমিক কিছু "নক-ডাউন" পদ্বতিগুলো নিচে দেওয়া হলো:
শাহ আমানত সেতু
শাহ আমানত সেতু বা তৃতীয় কর্ণফুলী সেতু হলো কর্ণফুলী নদীর উপর নির্মিত তৃতীয় সেতু। ২০০৬ সালের ৮ আগস্টে সেতুটির নির্মাণ কাজ শুরু হয়ে ২০১১ সালে শেষ হয়। সেতুটি চালু হওয়ায় কর্ণফুলী নদীর দক্ষিণ পাড়ের শিল্প এলাকায় শিল্পের বিকাশে শুধু সহায়ক হওয়ার পাশাপাশি, বান্দরবান এবং কক্সবাজার পর্যটন শহরেও নতুন দিগন্তের সূচনা হয়।
অবকাঠামো
শাহ আমানত সেতু বা ৩য় কর্ণফুলী সেতুর দৈর্ঘ্য হচ্ছে ৯৫০ মিটার, প্রস্থ ২৪ দশমিক ৪০ মিটার অর্থাৎ এটি ৯৫০ মিটার দীর্ঘ কেবল স্ট্যাড এঙ্টা ডোজ কংক্রিট সেতু যার উপর দিয়ে ভারি যানবাহন চলাচলের পুরোপুরি উপযোগী। চারলেন, ফুটপাত ও ডিভাইডারসহ মূল সেতু ৮৩০ মিটার। তার মধ্যে ভায়াড্যাক্ট ১২০ মিটার। সেতুর মোট পিলার সংখ্যা ১০টি। এর মধ্যে নদীর মাঝখানে রয়েছে চারটি, সেতুর উত্তর ও দক্ষিণ পাশে রয়েছে ছয়টি। চার লেনবিশিষ্ট এ সেতুটির সংযোগ সড়কও সমান প্রশস্ত। কম্পিউটারাইজ নিয়ন্ত্রিত টোল আদায় হয় এ সেতুর ওপর দিয়ে। প্রায় চার বছরের কম সময়ে এ সেতুর নির্মাণ কাজ সম্পন্ন হয়।
নির্মাণ ব্যয়
স্টেইড এক্সট্রাডোজড টাইপের সেতু ও দুই পাশের অ্যাপ্রোচ সড়ক নির্মাণের জন্য প্রাক্কলিত ব্যয় ধরা হয়েছিল ৫৯০ কোটি টাকা। এর মধ্যে কুয়েত সরকার অনুদান দেয় ৩৭২ কোটি টাকা। সেতুর মূল অবকাঠামো নির্মাণে ব্যয় ধরা হয়েছিল ৩৩৬ কোটি টাকা। বাকি ২২৪ কোটি টাকা ব্যয় ধরা হয়েছিল ভূমি অধিগ্রহণ ও সংযোগ সড়কের জন্য। কুয়েত ফান্ডসহ সরকার ৫৯০ কোটি টাকা বরাদ্দ দেয়। ৪৯০ কোটি টাকা ব্যয়ে এ সেতুটির নির্মাণ কাজ সম্পন্ন করেছে চীনা প্রকৌশলী সংস্থা চায়না মেজর ব্রিজ কোম্পানি। এটি পটিয়া ও বাকলিয়া থানাকে সংযুক্ত করেছে। এ প্রকল্প বাস্তবায়নে ১শ' কোটি টাকার বেশি সাশ্রয় হয়েছে।
সিএফএক্স একাডেমি ক্রিকেট দল
সিএফএক্স একাডেমি ক্রিকেট দল (CFX Academy cricket team) জিম্বাবুয়ের ক্রিকেট একাডেমির প্রতিনিধিত্বকারী দল। দেশটির ঘরোয়া আসরের ক্রিকেট প্রতিযোগিতায় প্রথম-শ্রেণীর দল হিসেবে প্রতিনিধিত্ব করতো। ১৯৯৯ থেকে ২০০২ সাল পর্যন্ত লোগান কাপে দলটি প্রতিদ্বন্দ্বিতা করে। হারারের কান্ট্রি ক্লাবে দলটি অতিথি দলগুলোর বিপক্ষে নিজেদের খেলা আয়োজন করতো।
খেলোয়াড়
নিম্নবর্ণিত খেলোয়াড় সিএফএক্স একাডেমির পক্ষে খেলেছেন:
দ্য প্রভিন্স
পূর্বে একটি ব্রডশীট, দ্য প্রভিন্স পরে ট্যাবলয়েড কাগজের আকারে পরিণত হয়। এটি শনিবার, সোমবার বাদে (১৭ অক্টোবর ২০২২ অনুযায়ী) এবং নির্বাচিত ছুটির দিনগুলি ছাড়া প্রতিদিন প্রকাশিত হয়।
গণ্ডার
গণ্ডার (Rhinoceros বা Rhino) এক প্রকার স্তন্যপায়ী প্রাণী। এটি রাইনোসেরোটিডি পরিবারের অন্তর্গত। গণ্ডারের দুইটি প্রজাতির মধ্যে একটি আফ্রিকা মহাদেশে বাস করে। পাঁচ প্রজাতির মধ্যে চারটিই ইতোমধ্যে বিলুপ্তির সম্মুখীন।
thumb|right|কেনিয়া thumb|right|সাদা গণ্ডার thumb|right|[[ভারতীয় গণ্ডার]]
সাদা গণ্ডার
সাদা গণ্ডারের দক্ষিণী প্রজাতি সম্পূর্ণ ভাবে সুরক্ষিত আছে। কিন্তু উত্তুরে প্রজাতি মহাবিপন্ন, বিলুপ্তির পথে।
অন্যন্য প্রজাতি
ভারতীয় গণ্ডার সবচেয়ে কম বিপদগস্ত। যা সংকটাপন্ন অবস্থায় আছে। তারপর কালো গণ্ডার যা মহাবিপন্ন। এদের সংখ্যা ২০০০ এর থেকেও কম। তারপর সুমাট্রান ও জাভা গণ্ডার। তারাও মহাবিপন্ন। সুমাট্রান গণ্ডারের সংখ্যা ১০০ এর থেকেও কম। আর জাভা গণ্ডারের সংখ্যা ৬০ এর থেকেও অনেক কম।
প্রজাতিসমূহ
গণ্ডারের ৫টি প্রজাতি হচ্ছেঃ
কুলিয়া ইউনিয়ন, দেবহাটা
কুলিয়া ইউনিয়ন বাংলাদেশের খুলনা বিভাগের সাতক্ষীরা জেলার দেবহাটা উপজেলার একটি ইউনিয়ন, প্রশাসনিক এলাকা।
অবস্থান ও সীমানা
কুলিয়া ইউনিয়নেরর উত্তরে আলীপুর ইউনিয়ন,দক্ষিণে পারুলিয়া ইউনিয়ন,পূর্বে ফিংড়ী ইউনিয়ন এবং ভোমরা যা ভারতের পশ্চিমবঙ্গ রাজ্যের কোল ঘেষে অবস্থিত।
ইতিহাস
কুলিয়া ইউনিয়নে সাতক্ষীরা জমিদারদের গুরুঠাকুরগন বাস করতেন যে কারণে এখানকার ডাকঘর ও একটি গ্রামের নাম গুরুগ্রাম।
আয়তন ও জনসংখ্যা
আয়তনঃ ৫৯.৪৯ বর্গ কি:মি:। জনসংখ্যাঃ ৩৫,১৫৪ জন। পুরুষ ১৭,৯৪৯ জন, মহিলা ১৭,২০৫ জন, মুসলমান ২৬,৩৭৪ জন, হিন্দু ৬৩৭৫ জন, অন্যান্য ২৩৯৩ জন।
শিক্ষা
শিক্ষার হার :  ৮৬.০৪%
শিক্ষা প্রতিষ্ঠান
তথ্যসূত্র
http://www.bpcdoa.com/
http://www.bpcdoa.com/downloads/ml-1.pdf
আবদুস সোবহান
আবদুস সোবহান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুস সোবহানের বাড়ি ব্রাহ্মণবাড়িয়া জেলার  বাঞ্ছারামপুর উপজেলার চরলোহনিয়া গ্রামে। তার বাবার নাম কালু মিয়া এবং মায়ের নাম ফজরন নেছা। তার স্ত্রীর নাম আনোয়ারা বেগম। এ দম্পতির তিন ছেলে, এক মেয়ে।
কর্মজীবন
১৯৭১ সালে আবদুস সোবহান প্রথম ইস্ট বেঙ্গল রেজিমেন্টে কর্মরত ছিলেন। তাদের অবস্থান ছিল যশোর সেনানিবাসে। মুক্তিযুদ্ধ শুরু হলে আক্রান্ত হন তারা। তখন সেনানিবাস থেকে বেরিয়ে তারা চৌগাছায় সমবেত হয়ে মুক্তিযুদ্ধে যোগ দেন। তিনি ধলই বিওপি ছাড়াও আরও কয়েকটি স্থানে যুদ্ধ করেছেন। মুক্তিযুদ্ধে বীরত্ব ও সাহসিকতা প্রদর্শনের জন্য আবদুস সোবহান বীর প্রতীক খেতাব পেয়েছেন।
মুক্তিযুদ্ধে ভূমিকা
১৯৭১ সালের ৩০-৩১ অক্টোবর মধ্যরাতে মৌলভীবাজার জেলার শ্রীমঙ্গল উপজেলার কমলগঞ্জ সীমান্তের ধলই বিওপিতে। সেখানে ছিল  পাকিস্তানি সেনাবাহিনীর দুর্ভেদ্য একটি ঘাঁটি। ধলই বিওপির চারপাশে ছোট ছোট পাহাড়ি টিলা ও চা বাগান। মাঝেমধ্যে ঘন বাঁশবন। বিওপি-সংলগ্ন চারদিক কাঁটাতারে ঘেরা। ভূমিতে মাইন বিছানো। শত্রুর অবস্থান বিভিন্ন স্থানে গোপন বাংকারে। এই বাংকারগুলো এতই মজবুত ছিল যে সেগুলো মিডিয়াম কামানের গোলায় ক্ষতিগ্রস্ত হবে না। ২৮ অক্টোবর মুক্তিযোদ্ধাদের একটি বড় দল সেখানে আক্রমণ করেছিল। সে আক্রমণ ব্যর্থতায় পর্যবসিত হয়। সেদিন তাদের বেশ কয়েকজন সহযোদ্ধা শহীদ ও আহত হন। তবে এবার অন্ধকারে শত্রু পাকিস্তানিদের অবস্থান লক্ষ্য করে আবদুস সোবহান ও তার আরও কয়েকজন সহযোদ্ধা নিক্ষেপ করলেন বেশ কটি হ্যান্ড গ্রেনেড। অন্য সহযোদ্ধারা একযোগে গুলি। হ্যান্ড গ্রেনেডের বিস্ফোরণ ও গুলির শব্দে হকচকিত শত্রু। তারপর শত্রুর দিক থেকেও বৃষ্টির মতো পাল্টা গুলি। পাকিস্তানিদের আক্রমণে আবদুস সোবহান ও অন্য মুক্তিযোদ্ধারা বেশ বেকায়দায়ই পড়লেন। স্থানীয় সোর্সের ভুলের কারণে তারা ঢুকে পড়েছেন একেবারে পাকিস্তানিদের নাকের ডগায়। পাল্টা গুলিতে তারা অনেকে হতাহত হলেন। ব্রাশফায়ারের একঝাঁক গুলি এসে লাগল আবদুস সোবহানের পেট, ঊরু ও হাতের আঙুলে। হাতের একটি আঙুল ও বাঁ পায়ের ঊরুর মাংসপেশি উড়ে গেল। গুরুতর আহত হলেন আবদুস সোবহান। সহযোদ্ধা আরও অনেকে আহত হলেন। রক্তে ভেসে যেতে থাকল জায়গাটা। দেখলেন, গুলিবিদ্ধ তিন সহযোদ্ধা ছটফট করতে করতে মারা গেলেন। তখনো তিনি জ্ঞান হারাননি। ভাবলেন, তার জীবন বুঝি এখানেই শেষ। তিনি যেখানে ছিলেন, সেখানে ছিল হাঁটুপানি। তিনি ক্রমে দুর্বল হয়ে পড়ছেন, এমন সময় এক সহযোদ্ধা তার কাছে এলেন। ওই সহযোদ্ধা তাকে টেনে দূরে নিয়ে গেলেন। সেখান থেকে উদ্ধার পার্টি তাকে নিয়ে রওনা হলো সীমান্তের দিকে। এই সময় তিনি জ্ঞান হারিয়ে ফেললেন। ধলই বিওপিতে কয়েক দিন যুদ্ধ চলে এবং শেষ পর্যন্ত ৩ নভেম্বর ধলই এলাকা মুক্ত হয়।
খনন
thumb|right|200px খনন (Mining) বলতে সাধারণভাবে ভূ-ত্বক থেকে ব্যবহারিক গুণাগুণসম্পন্ন খনিজ পদার্থ আহরণের প্রক্রিয়াকে বোঝায়। ভূ-গর্ভস্থ খনিতে ও ভূ-পৃষ্ঠে উন্মুক্ত খনি, দুই স্থানেই খনন প্রক্রিয়া ঘটতে পারে। আধুনিক প্রযুক্তির মাধ্যমে সমুদ্র তলদেশ থেকেও আজকাল ধাতব আকরিক উত্তোলন সম্ভব হচ্ছে। তবে গ্যাস, পেট্রোলিয়াম ও সালফার মূলত ভূ-পৃষ্ঠে ফুটো করে উত্তোলন করা হয় বলে এগুলি নিষ্কাশনের প্রক্রিয়াকে খননের আওতায় ধরা হয় না।
খনিজ পদার্থ বলতে প্রকৃতিতে প্রাপ্ত এমন কোন পদার্থকে বোঝায় যার রাসায়নিক গঠন ও ভৌত বৈশিষ্ট্য নির্দিষ্ট। আকরিক বলতে কোন খনিজ পদার্থ বা একাধিক খনিজ পদার্থের সমন্বয়কে বোঝায় যা থেকে কোন ব্যবহারযোগ্য পদার্থ, যেমন কোন ধাতু নিষ্কাশন করা যায় এবং বাজারে এমন দামে বিক্রি করা যায় যা পদার্থটি খনন ও প্রক্রিয়াকরণের ব্যয় নির্বাহ করেও লাভের সন্ধান দেয়। প্রকৃতিতে প্রাপ্ত বস্তুগুলিকে ধাতব (যেমন - সোনা, লোহা, তামা, ইত্যাদি) এবং অধাতব (যেমন - কয়লা, বক্সাইট, বোরাক্স, কোয়ার্টজ, ইত্যাদি) এই দুই ভাগে ভাগ করা হয়।
বাংলাদেশের ইউনিয়নের তালিকা
thumb|right|300px|বাংলাদেশের জেলাসমূহের মানচিত্র thumb|right|300px|বাংলাদেশের উপজেলাসমূহের মানচিত্র বর্তমানে বাংলাদেশের ৮টি বিভাগের অন্তর্গত ৬৪টি জেলায় মোট ৪৯৫টি উপজেলা ও ৪৫৫৪টি ইউনিয়ন রয়েছে। বিভাগ অনুযায়ী জেলা ও উপজেলা ভিত্তিক ইউনিয়নের তালিকা নিম্নরূপ।
বাই (ক্রিকেট)
ক্রিকেট খেলায়, বাই হল ব্যাটিং দল কর্তৃক এক ধরনের অতিরিক্ত রান যেখানে বল টি ব্যাট কিংবা ব্যাটসম্যানের শরীরে আঘাত প্রাপ্ত না হয়েই স্কোর হয়ে থাকে।
বাই স্কোর করা
সাধারণত, যদি বলটি ব্যাটসম্যান কর্তৃক আঘাতপ্রাপ্ত না হয়ে চলে যায় তাহলে উইকেট রক্ষক তা ধরেন। আর এর ফলেই সাধারণত ব্যাটসম্যানরা রান স্কোর করতে বাধাপ্রাপ্ত হন কারণ এমনটা করতে গেলে ব্যাটসম্যানদের স্টাম্পড হওয়া  কিংবা উইকেট কিপারের দ্বারা রান আউট হওয়ার সম্ভাবনা থাকে, তাই  তারা রান পূর্ণ করতেও পারে না। তবে উইকেট রক্ষক যদি অপটু হন কিংবা বা বল মিস করেন তবে ব্যাটসম্যানরা নিরাপদে রান করতে  পারেন। এই রানগুলোই  বাই হিসাবে স্কোর করা হয়: এগুলো দলের মোট রানের সাথে যোগ করা হয়, তবে কোনও একক ব্যাটসম্যান দ্বারা কৃত রানসংখ্যায় এটিকে গণ্য করা হয়না।
উইকেট রক্ষক যদি বলটি মিস করেন এবং এর ফলে বলটি বাউন্ডারি পর্যন্ত সমস্ত পথ অতিক্রম করে তবে ব্যাটিং দলটি চারটি বাই করে স্কোর করেছে বলে গণ্য হয়। ঠিক যেন ব্যাটসম্যান এক বলে চার মেরেছেন। কার্যত কিছু অসম্ভব ক্ষেত্রে  যদি কোনো বাউন্সারের বল বাউন্স করার পর এত উঁচুতে উঠে যেটি কিনা  মাটিতে স্পর্শ না করেই সরাসরি সীমানার ওপারে চলে যায় সেক্ষেত্রেও বাই রান ৪  ঘোষণা করা হয়। কেউ বাই রানে ছয় রান স্কোর করতে পারে না। লেগ বাই, ওয়াইড বা নো-বলেও নয়।  একটি বাউন্ডারি সিক্স কেবল তখনই  সম্ভব  যখন বলটি ব্যাটসম্যানের ব্যাট কিংবা হাত  অথবা গ্লাভসে স্পর্শ করে  থাকে ।
যদি বলটি ওয়াইড হয়, তবে কোনও অতিরিক্ত রানকে ওয়াইড হিসাবেই স্কোর করা হয়।
যেখানে ওয়াইড এবং নো-বলকে বোলারের ত্রুটি হিসাবে বিবেচনা করা হয়, এবং কোনও বোলারের রেকর্ডে নেতিবাচক পরিসংখ্যান হিসাবে গণ্য করা হয়, সেখানে বাইসমূহকে উইকেট-কিপারের দোষ হিসাবে বিবেচনা করা  হয় এবং উইকেট-কিপারের রেকর্ডে এটি নেতিবাচক প্রভাব ফেলে। তবে কিছু কিছু সময় খেলার অবস্থাই বাই রানের কারণ হয়ে দাঁড়ায় যেখানে উইকেট কিপারের সামর্থ্য - ইচ্ছেমত ফাস্ট বোলিং, অসমান পিচ কিংবা  কিপারের সরাসরি স্টাম্পের পিছনে থাকা বা না থাকা ইত্যাদির কোনো প্রভাব থাকে না।
বাই এর দৃষ্টান্ত ওয়ানডে ক্রিকেটে তুলনামূলকভাবে বিরল, আর থাকলেও তা স্কোরে খুব সামান্যই প্রভাব ফেলে। এর কারণ বলটিকে মারাই থাকে ব্যাটসম্যানের মূল লক্ষ্য। এগুলো প্রথম শ্রেণির ক্রিকেটে অনেক বেশি লক্ষণীয়। উদাহরণস্বরূপ বলা যায়, ২০১০-১১ সালে অস্ট্রেলিয়া ও ইংল্যান্ডের মধ্যকার টেস্ট সিরিজে পাঁচটি ম্যাচে ২৫৮ টি রান অতিরিক্ত ছিল, যার মধ্যে ৭৬ টি বাই ছিল (অতিরিক্ত রানের ২৯.৪%)। একই পক্ষের মধ্যে অনুষ্ঠিত সাতটি ওয়ানডে এবং টি-টোয়েন্টি ম্যাচে ২ ২৬২ টি অতিরিক্ত ছিল, যার মধ্যে মাত্র ১০ টিই ছিল বাই (অতিরিক্ত রানের ৩.৮%)।
উইকেট-রক্ষক বলটি ধরতে সক্ষম হলে সাধারণত ব্যাটসম্যানরা কখনই বাই রান নেয়ার চেষ্টা করেন না। তবে, কোনও খেলা শেষে পরিস্থিতিতে যখন ব্যাটিং দলকে যে করেই হোক জয় পাওয়ার জন্য দ্রুত রান করতে হয়, ব্যাটসম্যানরা আউট হবার নেওয়ার ঝুঁকি নিতে পারে এবং আশা করে যে উইকেট-রক্ষক বলটি এলোমেলো ভাবে নিক্ষেপ করবেন কিংবা ব্যাটসম্যান রান আউট করতে বলটি ঠিকভাবে ছুঁড়তে অক্ষম হবেন। এর স্বাভাবিক পরিণাম কোনও ব্যাটসম্যানের রান আউট হয়ে যাওয়া। তবে কখনও কখনও এই কৌশলটি কিছু ওয়ানডে আন্তর্জাতিক ম্যাচসমূহে দলকে বাইয়ের মাধ্যমেই জিতিয়ে দেয়।
স্কোরের প্রতীক
একক বাইয়ের জন্য প্রচলিত প্রতীক হল ভূমিতে অনুভূমিক প্রান্ত এবং শীর্ষে একটি বিন্দু বিশিষ্ট একটি ত্রিভুজ। যদি একাধিক বাই স্কোর করা হয় তবে অঙ্কিত সংখ্যাটি ত্রিভুজের মধ্যে লেখা হয়ে থাকে । লেখার ক্ষেত্রে সংখ্যাটি নিচে লিখে তার চারপাশে ত্রিভুজটি আঁকানো আরও সহজ।
রেকর্ডসমূহ
টেস্ট উইকেট রক্ষক যিনি টেস্টে সর্বনিম্ন বাই মঞ্জুর করেছেন তাদের মধ্যে (যারা দশটি টেস্ট বা তার বেশি টেস্ট খেলেছেন ) ডেনিস লিন্ডসে, ১৫ টি টেস্টে ২০ টি বাই দিয়েছেন যেখানে তিনি উইকেটও রেখেছিলেন। এক্ষেত্রে সেরা উইকেট রক্ষকদের বেশিরভাগই টেস্টে গড়ে প্রায় ৩ বা ৪টি বাই দিয়ে থাকেন। লিন্ডসে তার শেষ চারটি টেস্ট ম্যাচে মোটেও কোনো বাই দেননি।
আম্পায়ারের সংকেত
আম্পায়ার তার বাহুটিকে একটি উল্লম্ব অবস্থানে উঠিয়ে বাই রান এর সংকেত দেয়। এক্ষেত্রে তার হাতের খোলা তালু দেখে বাই এবং আউটের সংকেতের মধ্যে পার্থক্য বোঝা যায়।
মার্কো রয়েস
মার্কো রয়েস (জার্মান: Marco Reus; জন্ম: ৩১ মে ১৯৮৯) হলেন একজন পেশাদার জার্মান ফুটবলার। তিনি আক্রমণভাগের মিডফিল্ডার হিসেবে জার্মান ফুটবল ক্লাব বরুসিয়া ডর্টমুন্ডে খেলেন। এছাড়া মার্কো জার্মান জাতীয় দলেরও একজন খেলোয়াড়। তিনি তার বহুমুখী নৈপুণ্য, গতি ও কৌশলের জন্য সুপরিচিত।
মার্কো তার কর্মজীবন শুরু করেন বরুসিয়া ডর্টমুন্ডে। তার তিনটি ক্লাবের হয়ে খেলার অভিজ্ঞতা রয়েছে। এর মধ্যে বরুসিয়া মুনশেনগ্লাদবাখ উল্লেখযোগ্য। বরুসিয়া ডর্টমুন্ডে মার্কো আক্রমণভাগের মিডফিল্ডার হিসেবে খেলেন। দুই পায়েই বল নিয়ন্ত্রণ করার ক্ষমতার কারণে তিনি ডান, বাম দুই পাশেই এবং মধ্যমাঠেও খেলতে সক্ষম। ২০১২ সাল তার ক্যারিয়ারের সবচেয়ে সফল সময়কাল, এই মৌসুমে তিনি ১৮টি গোল করেছেন। এছাড়া মুনশেনগ্লাদবাখকে উয়েফা চ্যাম্পিয়নস লীগে স্থান করে নিতে তিনি উল্লেখযোগ্য ভূমিকা রাখেন। ঐ মৌসুমের শেষে মার্কো বরুসিয়া ডর্টমুন্ডে চলে যান। তিনি ১১ নম্বর জার্সি পরিধান করেন। এই জার্সিটি আগে মারিও গোটসা পরতেন, তিনি ক্লাব ছেড়ে যাবার সময় সেটি মার্কোকে দিয়ে যান। বেকেনবাওয়ার মার্কো সম্পর্কে মন্তব্য করেছেন, "ক্লাসিক খেলোয়াড় হিসেবে মার্কো ও গোটসার সমকক্ষ কেউ নেই।" ২০১৩ সালে ব্লুমবার্গ কর্তৃক মার্কো বিশ্বের চতুর্থ সেরা খেলোয়াড় নির্বাচিত হন।
প্রারম্ভিক কর্মজীবন
thumb|right|160px|বরুসিয়া মুনশেনগ্লাদবাখের হয়ে ২০০৯ সালে মার্কো জার্মানির ডর্টমুন্ডে মার্কো জন্মগ্রহণ করেন। ১৯৯৪ সালে তিনি তার শহরের স্থানীয় ফুটবল ক্লাব পোস্ট এসভি ডর্টমুন্ডের হয়ে ফুটবল খেলা শুরু করেন। ১৯৯৬ সালে তরুণ খেলোয়াড় র‍্যাঙ্কিং-এ স্থান করে নেন। রট ভিস অ্যাথলেন ক্লাবের অনূর্ধ্ব ১৯ দলে কচলে যাওয়ার আগ পর্যন্ত মার্কো বরুসিয়া ডর্টমুন্ডে খেলেন। অ্যাথলেনের হয়ে তার প্রথম দুই ম্যাচেই তিনি গোল করেন। পরবর্তী বছরে অ্যাথলেনের প্রথম দলের হয়ে তিনি ১৪টি ম্যাচ খেলেন। মৌসুমের শেষে তিনি একটি গোল করেন যা তার ক্লাবকে বুন্দেসলিগার দ্বিতীয় পর্বে নিয়ে যায়। ২০০৮-০৯ সালে ১৯ বছর বয়সী মার্কো তার পেশাদার ফুটবলার জীবনের অভিষেক ঘটান। তিনি ২৭ ম্যাচে চারবার গোল করেন। ২০০৯ এর ২৫ মে তিনি বরুসিয়া মুনশেংলাদবাখের হয়ে চার বছরের জন্য চুক্তি করেন।
২০০৯ এর আগস্টে মার্কো তার বুন্দেসলিগার প্রথম গোলটি করেন মেইন্স-এর বিপক্ষে। প্রায় ৫০ মিটার দূরত্ব একাই অতিক্রম করে তিনি গোলটি করেন। তিনি তার ক্লাবের একজন নিয়মিত গোলদাতা হয়ে ওঠেন। ২০১১-১২ মৌসুমের শুরুতে মার্কো ১২ ম্যাচের ৭টিতে গোল করেন। গ্লাদবাখের সাথে তার চুক্তি ২০১৫ সালে শেষ হবার কথা। মার্কো বলেছেন তার আদর্শ ফুটবলার হলেন আর্সেনাল মিডফিল্ডার টমাস রসিস্কি, যিনি ২০০৬ সালে আর্সেনালে যাওয়ার পূর্বে বরুসিয়া ডর্টমুন্ডের হয়ে ছয় বছর খেলেছেন।
আন্তর্জাতিক কর্মজীবন
২০০৯ এর আগস্টে তুরস্কের বিপক্ষে তার অনূর্ধ্ব-২১ দলে অভিষেক ঘটান। ২০১০ এর ৬ মে জাতীয় দল থেকে মাল্টার বিপক্ষে একটি প্রীতি ম্যাচে খেলার জন্য তিনি প্রথম ডাক পান। ২০১০ এর ১১ মে তাকে প্রথম একাদশ থেকে পায়ে ব্যাখার কারণে বাদ দেয়া হয়। ২০১১ এর ৭ অক্টোবরে তিনি তুরস্কের জাতীয় দলের বিপক্ষে একটি প্রীতি ম্যাচে খেলেন। ২০১২ সালের ২৬ মে সুইজারল্যান্ডের বিপক্ষে তিনি জাতীয় দলের হয়ে প্রথম গোলটি করেন। এই ম্যাচে জার্মান দল ৫-৩ গোলে সুইজারল্যান্ডের কাছে পরাজিত হয়। ২২ জুনে প্রথমবারের মত মার্কো উয়েফা ইউরো ২০১২-এর কোয়ার্টার ফাইনালে গ্রীসের বিপক্ষে গোল করেন।
২০০৮-১১ সালে আইসল্যান্ডের অর্থনৈতিক সঙ্কট
thumb|260x260px|২৭ শে অক্টোবর ২০০৭ সালে সাংবাদিকদের সাথে আইসল্যান্ডের প্রধানমন্ত্রী সেইর হার্টে। ২০০৮-১১ সালে আইসল্যান্ডের অর্থনৈতিক সঙ্কট একটি উল্লেখযোগ্য অর্থনৈতিক এবং রাজনৈতিক ঘটনা যার শুরু হয়েছিলো ২০০৮ সালের শেষ দিকে যখন দেশটির প্রধান তিনটি বেসরকারী বাণিজ্যিক ব্যাংকই সময়মত ঋণ পরিশোধে ব্যার্থ হয়। দেশটির অর্থনীতির অনুপাতে অতীতে অন্য যে কোন দেশের চেয়ে আইসল্যান্ডের সামগ্রিক ব্যাংকিং বিপর্যয় বৃহত্তম যার ফল হচ্ছে ২০০৮-২০১০ সালের অর্থনৈতিক মন্দা এবং রাজনৈতিক অস্থিরতা।
মোহিনী দেবী
মোহিনী দেবী (১৮৬৩—২৫ মার্চ ১৯৫৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। এছাড়া তার পরিবার বাংলাদেশের প্রগতিমুলক শিক্ষা ও সংস্কৃতির সাথে জড়িত ছিল।
জন্ম ও পরিবার
মোহিনী দেবী ১৮৬৩ সালে ঢাকা জেলার মানিকগঞ্জে এক পরিবারে জন্মগ্রহণ করেন। তার পিতার নাম রামশঙ্কর সেন ও মাতার নাম উমাসুন্দরী দেবী। তারকচন্দ্র দাশগুপ্তের সাথে বিয়ে হয় বার বছর বয়সে। শ্রমিক আন্দোলনের নেত্রী প্রভাবতী দাশগুপ্ত ।
শিক্ষাজীবন
মোহিনী দেবী ভিক্টোরিয়া স্কুলের প্রথম হিন্দু ছাত্রী। রামতনু লাহিড়ী, শিবনাথ শাস্ত্রী প্রমুখের কাছে শিক্ষালাভ। পরে ইউনাইটেড মিশনের শিক্ষিকাদের কাছে ইংরেজি শিক্ষায় শিক্ষিত হন।
রাজনৈতিক জীবন
১৯২১-২২ সালে তিনি গান্ধীজীর অসহযোগ আন্দোলনে যোগ দেওয়ার কারণে কারাবরণ করেন। ১৯৩০-৩১ সালে আইন অমান্য আন্দোলনে নেতৃত দেন। এজন্য তাকে ছয় মাসের জেল খাটতে হয়েছিল। 'নিখিল ভারত মহিলা সমিতির' সভানেত্রী হিসেবে তার ভাষন উচ্চ প্রশংসিত হয়। ১৯৪৬ সালের দাঙ্গায় মুসলিম প্রধান অঞ্চল এন্টালি বাগানে নিজের বাড়িতে থেকে হিন্দু মুসলিম ঐক্যের প্রচার চালিয়েছিলেন। সে সময় তার বন্ধু-বান্ধব আত্নীয় পরিজন তাকে তিরস্কার করে কিন্তু তাতে তিনি সংকল্প হারান নি। মোহিনী দেবী একদিকে স্বাধীনতা আন্দোলন এর পক্ষে কাজ করেছিলেন অন্যদিকে নারী শিক্ষা, নারী স্বাধীনতা, সমাজসংস্কারমূলক কাজ ।
পারুলিয়া ইউনিয়ন
পারুলিয়া ইউনিয়ন বাংলাদেশের খুলনা বিভাগের সাতক্ষীরা জেলার দেবহাটা উপজেলার একটি ইউনিয়ন, প্রশাসনিক এলাকা।
আয়তন ও জনসংখ্যা
আয়তনঃ ১৭ কি.মি.। মোট জনসংখ্যাঃ ৩৮,৪১৫ জন। নারী ১৮,৮৪৪ জন, পুরুষ ১৯৫৭০ জন, পরিবার সংখ্যা ৫৯৮৭, মুসলিম ৮৪%, হিন্দু ১৬%।
শিক্ষা
শিক্ষার হার : শিক্ষার হার ৫৫.৬৬
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ গোলাম ফারুখ বাবু
মোঃ বদিউজ্জামান
মোঃ বদিউজ্জামান (জন্মঃ ৮ জানুয়ারি, ১৯৪৪) বাংলাদেশের দুর্নীতি দমন কমিশনের (দুদক) সাবেক চেয়ারম্যান। তিনি লক্ষীপুর শহরে মজুপুরে জন্মগ্রহণ করেন। তিনি ঢাকা বিশ্ববিদ্যালয় হতে ১৯৬৩ সালে রাষ্ট্র বিজ্ঞানে (অনার্স) এবং ১৯৬৪ সালে এম এ পাশ করেন। <!-- কপিরাইট সমস্যা
জন্ম পরিচয়
জনাব মো: বদিউজ্জামান ১৯৪৪ সালের ০৮ জানুয়ারি লক্ষীপুর শহরে মজুপুরে জন্মগ্রহণ করেন। তাঁর পিতার নাম মরহুম আব্দুল গনি মিয়া এবং মাতার নাম মরহুমা হাস্না বানু। তাঁরা মজুপুরে বসবাস করতেন।
==কর্মজীবন== জনাব মো: বদিউজ্জামান ১৯৬৮ সালে তৎকালীন পূর্ব পাকিস্তান সিভিল সার্ভিসে যোগদান করেন। দেশের বিভিন্ন জেলায় ম্যাজিস্ট্রেট, এসডিও, অতিরিক্ত জেলা প্রশাসক ও জেলা প্রশাসক হিসেবে দায়িত্ব পালন করেন। তিনি সরকারের উপসচিব, যুগ্মসচিব ও অতিরিক্ত সচিব হিসেবে রাষ্ট্রের বিভিন্ন গুরুত্বপূর্ণ দায়িত্ব পালন করেন। এক্ষেত্রে প্রধানমন্ত্রীর কার্যালয়ের মহাপরিচালক (২বার), দুর্নীতি দমন ব্যুরোর মহাপরিচালক হিসেবে দায়িত্ব পালন করেছেন। তিনি ২০০১ সালে সরকারী চাকুরী হতে নিয়মিত অবসর গ্রহণ করেন। তিনি অবসর জীবনে বেশ কিছু সংস্থার সাথে যুক্ত ছিলেন। তিনি বাংলাদেশ এসোসিয়েশন ফর সোসাল এ্যাডভান্সমেন্ট (BASA) এর চেয়ারম্যান হিসেবে দায়িত্ব পালন করেন। দুর্নীতি দমন কমিশনে কমিশনার হিসেবে যোগদানের অব্যবহিতপূর্বে তিনি BRAC এর ন্যায়পাল কার্যালয়ের পরামর্শক হিসেবে দায়িত্ব পালন করেন। তিনি মহামান্য রাষ্ট্রপতির অনুমোদনক্রমে ১৪ মার্চ, ২০১১ তারিখ হতে ২৬/০৬/২০১৩ পর্যন্ত দুর্নীতি দমন কমিশনের কমিশনার হিসেবে কর্মরত ছিলেন।
তিনি লক্ষীপুর জেলার বিভিন্ন সামাজিক প্রতিষ্ঠানের সাথে সম্পৃক্ত রয়েছেন। লক্ষীপুর জেলা সমিতির সহসভাপতি, হাজী আমজাদ আলী পাটোয়ারী ওয়াকফ স্টেট একাডেমীর প্রধান উপদেষ্টা, লক্ষীপুর ডায়াবেটিক সমিতির প্রধান উপদেষ্টা, বায়তুল গনি জামে মসজিদের সভাপতি ও লক্ষীপুর পাবলিক লাইব্রেরীর টাউন হলের উপদেষ্টা হিসেবে দায়িত্ব পালন করছেন।
==পরিবার== তাঁর স্ত্রী মিসেস ফিরোজা বেগম। তিনি সামাজিক বিভিন্ন প্রতিষ্ঠানের সাথে যুক্ত রয়েছেন। দরিদ্র ও দুস্থদের নিয়মিত সহায়তা করে থাকেন। তাঁদের তিন সন্তান। বড় ছেলে আলমগীর মোহাম্মদ আল ফারুকী ব্রিটেনে কর্মরত, মেজ ছেলে মঈন উদ্দিন মোহাম্মদ আল ফারুকী একটি বেসরকারী ব্যাংকের উর্ধ্বতন কর্মকর্তা এবং ছোট ছেলে সিরাজুল মোস্তফা ফারুকীও একটি বেসরকারী ব্যাংকে কর্মরত রয়েছেন।-->
মাইকেল গফ (ক্রিকেটার)
মাইকেল অ্যান্ড্রু গফ (জন্ম: ১৮ ডিসেম্বর, ১৯৭৯) সাবেক ইংরেজ ক্রিকেটার ও আম্পায়ার। তিনি ডানহাতি ব্যাটসম্যান ও ডানহাতি অফ-ব্রেক বোলার ছিলেন। ১৯৯৭ সালে দুইটি যুব টেস্ট খেলায় অংশগ্রহণ করেন। ১৯৯৮ সালে ডারহাম কাউন্টি দলের পূর্ণাঙ্গ সদস্য হন। এরপূর্বে তিনি দ্বিতীয় একাদশে মাঝে-মধ্যে খেলতেন ও আরো পাঁচ বছরের জন্য এ দায়িত্বে ছিলেন।
দ্বিতীয় একাদশ দলে অভিষেকের সময় প্রথম ইনিংস সফলভাবে সম্পন্ন করলেও দ্বিতীয় ইনিংসে রান করেন শূন্য। ডিসেম্বর, ১৯৯৭ সালে দক্ষিণ আফ্রিকার বিপক্ষে যুবদের টেস্টে অভিষেকের পর ১২টি টেস্ট খেলেন। ১৩০ রানে পিছিয়ে থাকা স্বত্ত্বেও অনূর্ধ্ব-১৯ দলকে ড্রয়ের পথে নিয়ে যেতে সক্ষমতা দেখান তিনি। এরপর পাকিস্তান, নিউজিল্যান্ড ও অস্ট্রেলিয়ার অনূর্ধ্ব-১৯ দলের বিপক্ষেও খেলেন তিনি।
ইকোনমি রেট
থাম্ব|প্রতীকী ছবি ক্রিকেটে কোনও খেলোয়াড়ের ইকোনমিক রেট হল তার প্রতি ওভার বোলিংয়ে কৃত রান সংখ্যা। অধিকাংশ সময়ই, যে বোলারের ইকোনমি রেট যত কম, সে তত ভাল বল করছে বলে বিবেচিত হয়। এটি বোলারদের তুলনা করতে ব্যবহৃত বেশিরভাগ পরিসংখ্যানসমূহের মধ্যে অন্যতম। সাধারণত বোলিংয়ের সামগ্রিক পারফরম্যান্স বিচার করার উদ্দেশ্যে বোলিং গড় এবং স্ট্রাইক রেটের পাশাপাশি এটি ব্যবহৃত হয়।
গণনা
হিসাবটি হল:ওভারসমূহ প্রথা অনুযায়ী সাধারণত ০.১ থেকে ০.৬ এর দশমিক হিসাবে উপস্থাপিত হয়, সুতরাং গণনায় ব্যবহারের পূর্বে অবশ্যই প্রকৃত ভগ্নাংশে রূপান্তর করতে হবে (যেমন "০.৩ ওভার" দ্বারা তিনটি বল হয়েছে বোঝানো হয়, যা অর্ধ ওভার)। উদাহরণস্বরূপ বলা যেতে পারে, কোনো বোলার ১০.২ ওভার (অর্থাৎ ১০ ওভার এবং ২ বল) থেকে ৩১ রান সংগ্রহ করলে প্রতি ওভারে তার ৩১ / ১০.৩৩৩৩৩ = ৩.০ রান ইকোনমি রেট হয়ে থাকে। যদি বোলার আবার বোলিং করে এবং ৫.৫ ওভারে (অর্থাৎ ৫ ওভার এবং ৫ বল) আরও ২০ রান দিয়ে তবে সামগ্রিকভাবে তারা ১৬.১ ওভার থেকে ৫১ রান সংগ্রহ করে, সুতরাং তাদের সামগ্রিক ইকোনমি রেট প্রতি ওভার ৫১ / ১৬.১৬৬৭ = ৩.১৫ রান।
বাই রান এবং লেগ বাইসমূহ বোলারের ইকনমি রেট বিশ্লেষণে গণনা করা হয় না এবং তাই তাদের ইকোনমি রেটকেও প্রভাবিত করে না। অন্যদিকে, বোলার ওয়াইড এবং নো-বলের জন্য দণ্ডিত হলেও সেক্ষেত্রে ওভারে কোনও বল যোগ হয় না।
পরিদর্শন
সাধারণত টেস্ট ম্যাচের চেয়ে সীমিত ওভারের ক্রিকেটে ইকোনমি রেট তুলনামূলক অধিক গুরুত্বপূর্ণ। সংক্ষিপ্ত ওভারের খেলায় বোলাররা (এবং ফিল্ডাররা) বিপক্ষ দলের রানকে সীমিত করতে দৃঢ়প্রতিজ্ঞ থাকে যাতে তাদের নিজেদের দলকে সহজে জয়ের স্কোর অর্জন করিয়ে একটি উত্তম সুযোগ দেয়া সম্ভব হয়। টেস্ট এবং অন্যান্য প্রথম-শ্রেণীর ম্যাচসমূহে সময় অনেক বেশি থাকে বিধায় ইনিংসটি সাধারণত নির্ধারিত সংখ্যক ওভারের পরিবর্তে দশটি উইকেট নেওয়ার পর সমাপ্ত হয়। বোলিং দলে তখন প্রতি ওভারের চেয়ে প্রতি উইকেটে রান সীমাবদ্ধ করায় অগ্রাধিকার পায়। তবে, এখানে ভারসাম্য রক্ষার মতো কিছু ব্যাপার রয়েছে - একটি টেস্ট ম্যাচে উচ্চতর ইকোনমি রেট প্রাপ্ত একজন বোলার সাধারণত ব্যাটিং দলের মোট রানেও কিছুটা যোগান দিয়ে থাকেন, যেখানে সীমিত ওভারের ম্যাচে উইকেট গ্রহণ করলে সাধারণত রান রেট কমে যায় যা বোলিং দলকে সহায়তা করে।
২০২০ সালের ৮ ই সেপ্টেম্বরের পূর্বে, সমস্ত টেস্ট ম্যাচসমূহে গড় ইকোনমি রেট ছিল ২.৭৫, ওয়ানডেতে ৪.৭০ এবং টি-টোয়েন্টিতে আন্তর্জাতিক ৭.৪৪।  বছরের পর বছর ধরে খেলার শৈলীর অনেক বিকাশ ও পরিবর্তন ঘটলেও এটি মনে রাখা ভাল যে সীমাবদ্ধ ওভারের ক্রিকেট বেশ আধুনিক।  এটি স্পষ্ট যে বোলারদের ইকোনমি রেটের প্রভাব সংক্ষিপ্ত  ওভারের খেলার জন্য তুলনামূলক বেশি হয়ে থাকে ।
অষ্টভুজি মন্দির, আদভর
অষ্টভুজি মন্দির হল একটি হিন্দু শৈব মন্দির। যা ভারতের ছত্তিশগড়ের জাঞ্জগীর -চাম্পা জেলার আদভরে অবস্থিত ।
বাংলাদেশ টেক্সটাইল মিলস করপোরেশন
বাংলাদেশ টেক্সটাইল মিলস করপোরেশন (বিটিএমসি), ২৬ মার্চ ১৯৭২ বাংলাদেশ সরকারের জাতীয়করণকৃত মিল সমূহের কার্য্যক্রম সমূহ তদারকি, সমন্বয় ও নিয়ন্ত্রণ করণ এবং নতুন শিল্প প্রতিষ্ঠান স্থাপন ও উন্নয়ন করণের লক্ষ্য নিয়ে প্রতিষ্ঠিত হয়। ১৯৭২ সালের ১লা জুলাই হতে জাতীয়করণকৃত ৭৪টি মিল নিয়ে বিটিএমসি তার আনুষ্ঠানিক কার্য্যক্রম শুরু করে পরবর্তীতে আরো ১২ মিল প্রতিষ্ঠার ফলে বিটিএমসির মোট মিল সংখ্যা দাড়ায় ৮৬টি। সরকারী সিন্ধান্তের পরিপ্রেক্ষিতে বিভিন্ন সময় ৩৫টি মিল বাংলাদেশী মালিকদের নিকট হস্তান্তর করা হয়। লিকুইডেশনের মাধ্যমে ৫টি এবং দরপত্রের মাধ্যমে ১৫টি বিক্রি করা হয় ও ৯টি শ্রমিক-কর্মচারীদের নিকট হস্তান্তর করা হয়, ৪টি বস্ত্র ও পাট মন্ত্রণালয়/লিকুইডেশন সেলে ন্যস্ত করা হয়, ৩টি মিল প্রাইভেটাইজেশন কমিশনে ন্যস্ত করা হয়। বর্তমানে ১৫টি মিল বিটিএমসি’র প্রত্যক্ষ নিয়ন্ত্রণে আছে তম্মধ্যে ৬টি মিল সার্ভিসচার্জ পদ্ধতিতে চালু আছে।
বিটিএমসি এর ভিশন ২০২১
বাংলাদেশকে মধ্যম আয়ের দেশে রুপান্তরের প্রত্যাশায় স্থানীয় ও বিদেশী বিনিয়োগকারীগণকে যৌথ উদ্যোগ প্রকল্পের মাধ্যমে আধুনিক স্পিনিং, ওয়েভিং, ডাইং, ফিনিশিং, কম্পোসিট টেক্সটাইল এবং টেক্সটাইল এক্সেসরিস শিল্প প্রতিষ্ঠান স্থাপনের জন্য দৃষ্টি আকর্ষনের লক্ষ্যে বিটিএমসি পদক্ষেপ গ্রহণ করেছে।
বোকা জুনিয়র্স
থাম্ব| ক্লাব আতলেতিকো বোকা জুনিয়র্স একটি আর্জেন্টিনীয় ক্লাব যা বুয়েনোস আইরেসের নিকটবর্তী লা বোকায় অবস্থিত। ক্লাবে বিভিন্ন ধরনের কার্যক্রম চালু থাকলেও বোকা জুনিয়র্স মূলত তাদের ফুটবল দলের কারণেই অধিক পরিচিত যা বর্তমানে আর্জেন্টিনীয় প্রিমেরা দিবিসিওন খেলে।
সিদি রামাদান মসজিদ
সিদি রামাদান মসজিদ (مسجد سيدي رمضان) আলজিয়ার্স শহরের একটি ঐতিহাসিক মসজিদ। ১০৯৭ সালে প্রতিষ্ঠিত মসজিদটি আলজিয়ার্সের কাসবাহে অবস্থিত। মসজিদের আয়তন আয়তন ৪০০ বর্গমিটার এবং মিনারটির উচ্চতা ৩২ মিটার। মসজিদটিকে জাতিসংঘের শিক্ষা, বিজ্ঞান ও সংস্কৃতি সংস্থা (ইউনেস্কো) বিশ্ব ঐতিহ্যবাহী স্থানের মর্যাদা দেয়।
ব্যুৎপত্তি
উকবা ইবনে নাফির নেতৃত্বে উত্তর আফ্রিকার প্রাথমিক মুসলিম বিজয়গুলিতে অংশ নেওয়া বীরযোদ্ধাের মধ্যে অন্যতম সিদি রামাদানের নামানুসারে মসজিদটির নামকরণ করা হয়। আলজিয়ার্স বিজয়ের পরে রামাদানকে উকবা শহরের প্রধান হিসেবে নিযুক্ত করেন। মৃত্যুর পরে তাকে মসজিদের স্তম্ভের নিচে সমাহিত করা হয়। নামকরণের উৎসের আরেকটি বিবরণে বলা হয়েছে যে সিদি রমাদান ছিল বিসক্রা শহরের মহৎ ওয়ালি। শেখ আবদুর রহমান আল-গিলানী বলেছেন মসজিদের আসল নাম আল-কায়েদ রমাদান মসজিদ এবং ইসলাম প্রচারের ভিত্তি প্রতিষ্ঠায় ব্যাপক অবদান রাখা ইবনে আল-মুফতার নাম উল্লেখ করেছেন।
ইতিহাস
মসজিদটি প্রথমে ১০৯৭ সালে বুলুগিন ইবনে জিরির যুগে প্রতিষ্ঠিত হয় এবং মসজিদটি পুরো ক্যাসবাহ এবং শহরের অন্যতম প্রাচীন মসজিদ হিসেবে পরিচিত। এটি শহরের উপরের অংশে অবস্থিত এবং অ্যামেজিগ উপজাতিদের দ্বারা নিয়ন্ত্রিত ক্যাসবাহের পুরাতন সীমানা প্রাচীরের নিকটে অবস্থিত।
১৯০৪ সালে মসজিদটি আলজেরিয়ার জাতীয় ঐতিহ্যবাহী স্থানের মর্যাদা পায়। এটি ১৯৯২ সালে আলজিয়ার্সের ক্যাসবাহের অংশ হিসেবে জাতিসংঘের শিক্ষা, বিজ্ঞান ও সংস্কৃতি সংস্থা (ইউনেস্কো) বিশ্ব ঐতিহ্যবাহী স্থানের মর্যাদা দেয়।
ঢাকা এলিভেটেড এক্সপ্রেসওয়ে
thumb|250px| ঢাকা এলিভেটেড এক্সপ্রেসওয়ের নির্মান কাজের সময় তোলা চিত্র ঢাকা এলিভেটেড এক্সপ্রেসওয়ে হচ্ছে বাংলাদেশের প্রথম এলিভেটেড এক্সপ্রেসওয়ে প্রকল্প। শাহজালাল আর্ন্তজাতিক বিমান বন্দর থেকে শুরু হয়ে কুড়িল, বনানী, মহাখালী, তেজগাঁও, মগবাজার, কমলাপুর, সায়েদাবাদ, যাত্রাবাড়ি হয়ে ঢাকা চট্টগ্রাম মহাসড়কের কুতুবখালী এলাকায় গিয়ে শেষ হবে এই প্রকল্প। রাজধানী ঢাকার যানজট নিরসনের জন্য এটিই হচ্ছে সরকার কর্তৃক গৃহীত সবচেয়ে বড় প্রকল্প। সংযোগ সড়ক সহএটির দৈর্ঘ্য হবে ৪৬.৭৩ কিলোমিটার এবং ব্যয় হবে ৳১২২ বিলিয়ন টাকা।
চুক্তি
ইতাল-থাই ডেভোলপমেন্ট কর্পোরেশন লিমিটেড $১.০৬২ বিলিয়ন মার্কিন ডলারের চুক্তি করেছে চায়না রেলওয়ে কন্সট্রাকসন কর্পোরেশন এর সঙ্গে এক্সপ্রেসওয়েটি নির্মানের জন্য।
চলমান অগ্রগতি
প্রথম ধাপের এয়ারপোর্ট-বনানী রেলস্টেশন পর্যন্ত অগ্রগতি ৫৬ শতাংশ। দ্বিতীয় ধাপের বনানী রেলস্টেশন-মগবাজার ও তৃতীয় ধাপের মগবাজার-চিটাগাং রোডের কুতুবখালী পর্যন্ত প্রস্তুতিমূলক কাজ চলমান।২৫ সেপ্টেম্বর,২০২১ পরীক্ষামূলক পাইলিং উদ্বোধন করা হয়।
চতুর্থ জাতীয় সংসদ নির্বাচন, ১৯৮৮
চতুর্থ জাতীয় সংসদ নির্বাচন ১৯৮৮ বাংলাদেশে ৩রা মার্চ ১৯৮৮ সালে অনুষ্ঠিত হয়। নির্বাচনটি বাংলাদেশের অধিকাংশ প্রধান দলই বর্জন করেছিল; যেমন, বাংলাদেশ আওয়ামী লীগ, বাংলাদেশ জাতীয়তাবাদী দল, বাংলাদেশ জামায়াতে ইসলামী, বাংলাদেশের কমিউনিস্ট পার্টি, বাংলাদেশ কৃষক শ্রমিক আওয়ামী লীগ, ন্যাপ (মুজাফ্‌ফর) এবং বাংলাদেশের ওয়ার্কার্স পার্টি। নির্বাচনে জাতীয় পার্টি জয় লাভ করে, তারা ৩০০টি আসনের মধ্যে ২৫১টি আসন লাভ করে। মোট ভোটারদের মধ্যে ৫২.৫% ভোট গৃহীত হয়েছিল।
সরকারি ব্রজমোহন কলেজ, বরিশাল
ব্রজমোহন কলেজ বা বি.এম কলেজ বাংলাদেশের অন্যতম শীর্ষস্থানীয় ও প্রাচীন ঐতিহ্যবাহী শিক্ষাপ্রতিষ্ঠান। এটি বাংলাদেশের দক্ষিণাংশে বরিশাল শহরে অবস্থিত। ১৮৮৯ সালে প্রখ্যাত সমাজসেবক, রাজনীতিবিদ ও শিক্ষানুরাগী অশ্বিনীকুমার দত্ত কলেজটি প্রতিষ্ঠা করেন। তখন কলেজটি কলকাতা বিশ্ববিদ্যালয় এর অধিভুক্ত ছিল। সেসময়ে এ কলেজের মান এতই উন্নত ছিল যে অনেকে একে দক্ষিণ বাংলার অক্সফোর্ড বলে আখ্যায়িত করেন। ১৯৬৫ সালে কলেজটির জাতীয়করণ করা হয় ও বর্তমানে কলেজটি বাংলাদেশ জাতীয় বিশ্ববিদ্যালয় এর অধিভুক্ত। কলেজটিতে স্নাতক (সম্মান) শ্রেণীতে ২২টি বিষয়ে ও স্নাতকোত্তর শ্রেণীতে ২১টি বিষয়ে পাঠদান করে থাকে,সর্বশেষ ২০১৪ সালের ১০ই জানুয়ারি প্রফেসর বিপ্লব কুমার ভট্টাচার্য এর নেতৃত্বে প্রফেসর নাসিম হায়দার এর সহযোগীতায় পরিসংখ্যান বিভাগে অনার্স কোর্স চালু করা হয়। প্রফেসর বিপ্লব কুমার ভট্টাচার্য ছিলেন পরিসংখ্যান বিভাগের প্রতিষ্ঠাতা বিভাগীয় প্রধান। মাত্র ১১ জন ছাত্র নিয়ে এর যাত্রা শুরু হয়।কলেজে ছাত্রদের জন্য ৩টি (মুসলিম হোস্টেল, মহাত্মা অশ্বিনীকুমার হোস্টেল, কবি জীবনানন্দ দাশ হিন্দু হোস্টেল) এবং মেয়েদের জন্য চারতলা ভবনের ১টি হোস্টেল (বনমালী গাঙ্গুলী মহিলা হোস্টেল) রয়েছে। কলেজের কেন্দ্রীয় লাইব্রেরিতে মোট বইয়ের সংখ্যা ৪০,০০০। এখানে ১টি বাণিজ্য ভবন, ৩টি কলা ভবন, একটি অডিটোরিয়াম,  ৪টি বিজ্ঞান ভবন ও ৩টি খেলার মাঠ রয়েছে। এছাড়া দুই প্রান্তে দুটি দিঘি কলেজের সৌন্দর্যকে করে তুলেছে মনোমুগ্ধকর
হায়াতে ইমাম মালিক
হায়াতে ইমাম মালিক (حیات امام مالک) ইমাম মালিকের উপর রচিত উর্দু ভাষার প্রথম জীবনী সাহিত্য। এর রচয়িতা সুলাইমান নদভী। লেখক হিসেবে সুলাইমান নদভীর প্রথম গ্রন্থও এটি। গ্রন্থটিতে ইমাম মালিকের জীবনী ছাড়াও তার গ্রন্থাবলি, মদিনার তাবেয়ীদের অবস্থা, হিজাযের ফকিহ ইমামদের অবস্থা, ইলমে হাদিসের প্রাথমিক ইতিহাস এবং হাদিস সংকলনের ক্ষেত্রে মুহাদ্দিসদের পরিশ্রম ইত্যাদি তুলে ধরা হয়েছে। পাশাপাশি ইমাম মালিকের দরস বা শিক্ষাদান পদ্ধতি, ছাত্র পরিচিতি, ফতওয়া প্রদান এবং তার মুয়াত্তা ইমাম মালিক সম্পর্কে বিস্তারিত আলোচনা করা হয়েছে। গ্রন্থটি রচনায় নদভী ২৮টি গ্রন্থকে উৎস হিসেবে গ্রহণ করেছেন। গ্রন্থটির গুরুত্ব সম্পর্কে ড. হামিদুল্লাহ বলেন, ‘এ গ্রন্থটি লিখা হয়েছে প্রায় ৭৮ বছর হল, কিন্তু গ্রন্থটি আজও প্রয়োজনীয় জ্ঞানের উৎসগিরি হয়ে আছে। যদি কেউ (ইমাম মালিক সম্পর্কে) এ গ্রন্থ থেকে উত্তম গ্রন্থ লেখার চেষ্টা করে, তাহলে তা হবে এ সংক্ষিপ্ত গ্রন্থের বিস্তারিত ব্যাখ্যা মাত্র।
প্রেক্ষাপট
ইমাম মালিকের জীবনীর উপর আলাদা কোনো গ্রন্থ রচনা করা সুলাইমান নদভীর উদ্দেশ্য ছিল না। তিনি দারুল উলুম নদওয়াতুল উলামার ছাত্র থাকাকালে নদওয়ার মাসিক আন নদওয়া পত্রিকায় লেখা প্রকাশের উদ্দেশ্যে ১৯০৭ সালে ‘হায়াতে ইমাম মালিক র.’ শিরোনামে একটি প্রবন্ধ লিখেন। প্রবন্ধটি আন নদওয়া পত্রিকার কয়েক সংখ্যায় প্রকাশ করা হয়। পরবর্তীতে তিনি প্রবন্ধটির গুরুত্ব ও প্রয়োজনীয়তা অনুভব করে এর মাঝে আরো কিছু তথ্য সংযোজন করেন এবং দারুল মুসান্নিফীনের প্রারম্ভকালে আগস্ট ১৯১৭ সালে একটি আলাদা গ্রন্থ হিসেবে প্রথম প্রকাশ করেন। তিনি কয়েকটি উদ্দেশ্যকে সামনে রেখে গ্রন্থটি রচনা শুরু করেন। প্রথমত পূর্বসূরিদের জীবনী রচনার মাধ্যমে ইসলামি জ্ঞানের ইতিহাস রচনা করা। দ্বিতীয়ত ইমাম আবু হানিফা ও ইমাম শাফির জীবনী উর্দুতে লিখা হয়েছে; কিন্তু ইমাম মালিক সম্পর্কে উর্দুতে একটি অক্ষরও লিখা হয়নি। অথচ তিনি ছিলেন মদিনার প্রখ্যাত ফিকাহবিদ, দারুল হিজরার ইমাম এবং ইলমে হাদিসের প্রথম নিয়মতান্ত্রিক সংকলক। তৃতীয়ত ইমাম মালিক ও তার হাদিসগ্রন্থ মুয়াত্তা ইমাম মালিকের প্রতি তার ছিল অগাধ বিশ্বাস, যা এ গ্রন্থ রচনার প্রতি আগ্রহ সৃষ্টি করে।
গঠন
১২০ পৃষ্ঠা বিশিষ্ট এ গ্রন্থটির শুরুতে লেখক একটি ভূমিকা লিখেন। এরপর ইমাম মালিকের জন্ম, বংশ পরিচয়, শিক্ষা জীবন, তার উস্তাদদের কথা, মদিনার তাবেয়ীদের কথা এবং তৎসময়ের বিভিন্ন ইমামদের সম্পর্কে আলোচনা করেন। লেখক ইমাম মালিকের শিক্ষকতা, ছাত্রদের সাথে সম্পর্ক এবং তার ক্লাসের অবস্থা তুলে ধরেন গ্রন্থের ৪২–৫২ পৃষ্ঠায়। ইমাম মালিকের ফিকহি তথা ইসলামি আইন বিষয়ে বিভিন্ন মাসআলার ফতওয়া ও সমাধান প্রদান বিষয়টি আলোচনা করেন গ্রন্থের ৫৩–৬২ পৃষ্ঠায়। পাশাপাশি রাসূল (স.) এর যুগ থেকে উমর ইবনে আবদুল আজিজের যুগ পর্যন্ত ফিকাহ উদ্ভাবনের একটি চিত্র সংক্ষিপ্তাকারে তুলে ধরেন। ইমাম মালিকের বিভিন্ন মাসআলার ফতওয়া প্রদানের ক্ষেত্রে যে নিয়ম অনুসরণ করতেন, লেখক সে বিষয়গুলোর উপরও আলোকপাত করেন অত্র অংশে।
লেখক গ্রন্থের ৬৩–৭৯ পৃষ্ঠায় ইমাম মালিকের সাধারণ জীবনযাপনের কথা তুলে ধরার পাশাপাশি খিলাফতে আব্বাসীয়া, বাদশাহ মনসুর, বাদশাহ হারুনুর রশীদ প্রমুখের সাথে ইমাম মালিকের সম্পর্ক বিষয়টি আলোচনা করেন। গ্রন্থের ৮০–৯০ পৃষ্ঠায় ইমাম মালিকের চরিত্র, অভ্যাস ও নিজস্ব নিয়মনীতি সম্পর্কে আলোচনার পাশাপাশি তার মৃত্যুর কথা, জানাযা ও শোকগীতি সম্পর্কে আলোচনা করেন। গ্রন্থের একেবারে শেষভাগে ৯১–১২০ পৃষ্ঠার মধ্যে ইমাম মালিক রচিত গ্রন্থাবলী ও তার মুয়াত্তা সম্পর্কে আলোচনার পাশাপাশি একটি পরিশিষ্টের মাধ্যমে গ্রন্থের ইতি টানেন। ইমাম মালিকের মুয়াত্তা লেখার উৎস, সময়কাল, নামকরণ, এর প্রয়োজনীয়তা এবং গ্রহণযোগ্যতা ইত্যাদি বিষয়গুলো অত্যন্ত বিস্তারিত আলোচনা করেন। পাশাপাশি মুসনাদে আবু হানিফা, মুসনাদে শাফেয়ী, মুসনাদে ইবনে হাম্বলের সাথে মুয়াত্তা ইমাম মালিকের তুলনাপূর্বক এর বিশেষত্বগুলো তুলে ধরেন।
উৎস
তিনি এ গ্রন্থ রচনার ক্ষেত্রে যে ২৮টি গ্রন্থকে উৎস ব্যবহার করেছেন:
খানপুর ইউনিয়ন, বিরামপুর
খানপুর ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার একটি প্রশাসনিক এলাকা।
ইতিহাস
বিরামপুর উপজেলার একটি ঐতিহ্যবাহী অঞ্চল এবং দর্শণীয় স্থানে ভরপুর খানপুর ইউনিয়ন।কালপরিক্রমায়, সরকার ও বিভিন্ন বেসরকারি প্রতিষ্ঠান, স্থানীয় গণ্যমান্য ব্যক্তির সহযোগীতায় আজ খানপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় সুপ্রতিষ্ঠিত হয়েছে।
প্রশাসনিক অবকাঠামো
এই ইউনিয়নে আদিবাসী লোকসংখ্যা ৩৬৫০ জন। এর মৌজার সংখ্যা ১৬টি এবং বাজারের সংখ্যা ১টি। খানপুরে মোট সরকারি প্রাথমিক বিদ্যালয় ১৩টি এবং অন্যান্য প্রাথমিক বিদ্যালয় ০২টি। ইউনিয়নে উচ্চ বিদ্যালয় ১টি। গ্রাম সমূহের নামঃ-
ডন ব্ল্যাকি
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করতেন ডন ব্ল্যাকি।
প্রথম-শ্রেণীর ক্রিকেট
১৯২৪-২৫ মৌসুম থেকে ১৯৩৩-৩৪ মৌসুম পর্যন্ত ডন ব্ল্যাকির প্রথম-শ্রেণীর খেলোয়াড়ী জীবন চলমান ছিল। ভিক্টোরিয়ার পক্ষে ২৩.৮৮ গড়ে ১৫৯ উইকেট পেয়েছেন। ১৯২৬-২৭ মৌসুমে যে-কোন অস্ট্রেলীয় বোলারের তুলনায় প্রথম-শ্রেণীর ক্রিকেটে সর্বাধিকসংখ্যক ২৪৯৫ বল করেছিলেন। মাত্র ৮১৬ রান খরচায় ৩৩ উইকেট পেয়েছিলেন।
মেলবোর্নে নিম্ন পর্যায়ের ক্লাব ক্রিকেটে অনেকগুলো সফলতম মৌসুম অতিবাহিত করেছিলেন। এরপর তিনি খেলার জগৎ থেকে অবসর নেন। চিকিৎসকের পরামর্শক্রমে ৪০ বছর বয়সে পুনরায় খেলার জগতে ফিরে আসেন। ১৯২২-২৩ মৌসুমে সেন্ট কিল্ডা ক্লাবে যোগদান করেন।
১৯২৪-২৫ মৌসুমে ৪২ বছর বয়সে প্রথম-শ্রেণীর ক্রিকেটে অভিষেক ঘটে তার। ১৯৩০-৩১ মৌসুমের শেষ-পর্যন্ত এ দলে নিয়মিতভাবে খেলতে থাকেন। ৫১ বছর বয়সে ১৯৩৩-৩৪ মৌসুমে সর্বশেষ খেলায় অংশ নেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ডন ব্ল্যাকি। ১৪ ডিসেম্বর, ১৯২৮ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ ফেব্রুয়ারি, ১৯২৯ তারিখে অ্যাডিলেডে একই দলের বিপক্ষে সর্বশেষ টেস্টে অংশ নেন তিনি।
১৯২৭-২৮ মৌসুমে অস্ট্রেলিয়া দলের সাথে নিউজিল্যান্ড গমন করেন। এ সফরে ১৯.০০ গড়ে ২১ উইকেট লাভ করেছিলেন। তন্মধ্যে, নিউজিল্যান্ডীয় একাদশের বিপক্ষে দুই খেলায় অংশে নিয়ে নয় উইকেট পান।
১৯২৮-২৯ মৌসুমের গ্রীষ্মে এপিএফ চ্যাপম্যানের নেতৃত্বাধীন ইংরেজ দল অস্ট্রেলিয়া গমন করে। অফ স্পিনার হিসেবে তিন টেস্টে অংশ নিয়েছিলেন। সিরিজের দ্বিতীয় টেস্টে ৪৬ বছরে ২৫৩ দিন বয়সে টেস্টে ক্রিকেটে অভিষেক ঘটে তার। এরফলে অস্ট্রেলীয় টেস্ট ক্রিকেটে ডন ব্ল্যাকি’র সবচেয়ে বেশি বয়সে প্রথম খেলার রেকর্ডে গড়েন। ইংল্যান্ডের বিপক্ষে একমাত্র ইনিংসে ৫৯ ওভার বোলিং করে ৪/১৪৮ পান। এরপর তৃতীয় টেস্টে ৬/৯৪ ও ১/৭৫ লাভ করেছিলেন তিনি। খেলায় তিনি ৮৩ ওভার বোলিং করেন।
চতুর্থ টেস্টে ১/৫৭ ও ২/৭০ বোলিং পরিসংখ্যান গড়েছিলেন। তাসত্ত্বেও, অংশগ্রহণকৃত সবগুলো টেস্টেই সফরকারী দল জয় পেয়েছিল। পঞ্চম টেস্টের জন্যে দল নির্বাচকমণ্ডলী পেস আক্রমণ বৃদ্ধি করলে তিনি বাদ পড়েন। ঐ টেস্টে অস্ট্রেলিয়া দল জয় পেয়েছিল। এ সিরিজে ৩১.৭১ গড়ে চৌদ্দ উইকেট নিয়ে বোলিং গড়ে শীর্ষস্থানে অধিকার করেন। মেলবোর্নে তৃতীয় টেস্টের প্রথম ইনিংসে ব্যক্তিগত সেরা বোলিং পরিসংখ্যান দাঁড় করান।
অবসর
১৯২৯-৩০ মৌসুমে সফররত মেরিলেবোন ক্রিকেট ক্লাবের (এমসিসি) বিপক্ষে ভিক্টোরিয়ার সদস্যরূপে খেলায় ব্যক্তিগত সেরা বোলিং পরিসংখ্যান দাঁড় করান। খেলায় তিনি ৫/৮২ ও ৭/২৫ লাভে করেন। সেন্ট কিল্ডা ও ভিক্টোরিয়ার জ্যেষ্ঠ স্পিনার এবং দলীয় সঙ্গী বার্ট আইরনমঙ্গারের সাথে বোলিংয়ে মিল থাকলেও অনেক রান খরচ করে ফেলেন। তাসত্ত্বেও, একবার ভিক্টোরিয়ার পক্ষে ৫৫ রানের ইনিংস উপহার দিয়েছিলেন। ১৯২৭-২৮ মৌসুমে সাউথ অস্ট্রেলিয়ার বিপক্ষে অষ্টম উইকেটে আলবার্ট হার্টকফের সাথে ১২০ রান তুলেছিলেন। আইরনমোঙ্গারের সাথে তুলনান্তে বিশ্বস্ত ফিল্ডারের পরিচয় দিয়েছিলেন। স্লিপ অঞ্চলে অগণিত ক্যাচ তালুবন্দী করেছিলেন তিনি।
উইজডেনে তার সম্পর্কে মন্তব্যে করা হয় যে, শক্ত মজবুত গড়নের অধিকারী হিসেবে ডন ব্ল্যাকি বলকে শূন্যে ছুড়ে মারতেন ও পাশাপাশি স্পিন ও নিশানা বরাবর আচমকা দিকপরিবর্তন করে সফল হয়েছিলেন। মিডিয়াম থেকেই স্লো মিডিয়াম বোলিংয়ে বৈচিত্র্য আনয়ণ করতেন।
১৮ এপ্রিল, ১৯৫৫ তারিখে ৭৩ বছর বয়সে মেলবোর্নে ডন ব্ল্যাকি’র দেহাবসান ঘটে।
অপ্রকৃত বাস্তবতা
অপ্রকৃত বাস্তবতা বা অসদ্‌ বাস্তবতা (virtual reality(VR), ভার্চুয়াল রিয়ালিটি) হচ্ছে প্রকৃতপক্ষে বাস্তব নয়, কিন্তু বাস্তবের ধারণা সৃষ্টি করতে সক্ষম এমন কল্পনানির্ভর বিষয় অনুভব করার ত্রিমাত্রিক অবস্থা উপস্থাপন। এটি এক ধরনের কম্পিউটার-নিয়ন্ত্রিত ব্যবস্থা যাতে প্রতিমা নির্মাণ (modelling) ও ছদ্মায়ন (simulation) পদ্ধতি প্রয়োগের মাধ্যমে মানুষ কৃত্রিম ত্রিমাত্রিক ইন্দ্রিয়গ্রাহ্য পরিবেশের সাথে সংযোগ স্থাপন করতে পারে বা উপলব্ধি করতে পারে। অপ্রকৃত বাস্তবতাতে ছদ্মায়িত পরিবেশ হুবহু বাস্তব পৃথিবীর মত হতে পারে। এক্ষেত্রে অনেক সময় অপ্রকৃত বাস্তবতা থেকে বাস্তব অভিজ্ঞতা পাওয়া যায়। আবার অনেক সময় ছদ্মায়িত পরিবেশ বাস্তব থেকে আলাদা হতে পারে। যেমন: অপ্রকৃত বাস্তবতানির্ভর কম্পিউটার খেলাসমূহ।
অপ্রকৃত বাস্তুবতা প্রযুক্তির বাজার ইতিমধ্যে একটি শত কোটি মার্কিন ডলারের বাজার হয়ে উঠেছে।
কর্ম পদ্ধতি
অপ্রকৃত বাস্তবতাতে ব্যবহারকারী সম্পূর্ণরূপে একটি কম্পিউটার নিয়ন্ত্রিত পরিবেশে নিমজ্জিত হয়ে যায়। তথ্য আদান-প্রদানকারী বিভিন্ন ধরনের ডিভাইস বা যান্ত্রিক উপকরণ সংবলিত চশমা, মস্তকাবরক, হাতমোজা, বিশেষ পোশাক বা সুট, ইত্যাদি পরিধান করার মাধ্যমে ব্যবহারকারী অপ্রকৃত বাস্তবতাতে বাস্তবকে উপলব্ধি করতে পারে। একটি "সাধারণ" অপ্রকৃত বাস্তবতাতে একজন ব্যবহারকারী স্টেরিওস্কোপিক (Stereoscopic) বা ত্রিমাত্রিক চিত্র-প্রক্ষেপণ পর্দা (screen) সংবলিত একটি শিরোস্ত্রাণ (helmet) পরে এবং তার মধ্যে দিয়ে বাস্তব থেকে ছদ্মায়িত প্রাণবন্ত (অ্যানিমেটেড) ছবি দেখে। দূর-অবস্থিতি (Telepresence) বা কৃত্রিম ত্রিমাত্রিক জগতে উপস্থিত থাকার ভ্রমণ একটি গতি নিয়ন্ত্রণকারী তথ্য সংবেদক (সেন্সর) দ্বারা প্রভাবিত করা হয়। গতি নিয়ন্ত্রণকারী সংবেদকের মাধ্যমে পর্দাতে প্রদর্শিত ছবির গতিকে অপ্রকৃত বাস্তবতা ব্যবহারকারীর গতির সাথে মেলানো হয়। যখন অপ্রকৃত বাস্তবতা ব্যবহারকারীর গতির পরিবর্তন হয় তখন পর্দাতে প্রদর্শিত দৃশ্যের গতিও পরিবর্তিত হয়। এভাবে অপ্রকৃত বাস্তবতা ব্যবহারকারী কৃত্রিম ত্রিমাত্রিক জগতের সাথে মিশে যায় এবং সেই জগতের একটি অংশে পরিণত হয়। আবার বল-প্রত্যুত্তর (force-feedback) সংবলিত উপাত্ত হাতমোজা (data gloves) পরিধান করলে তা স্পর্শের অনুভূতি প্রদান করে এবং এসময় ব্যবহারকারী নিজের ইচ্ছা অনুযায়ী অপ্রকৃত বাস্তবতার পরিবেশের কোনো বস্তু তুলতে বা ধরতেও তা ব্যবহার করতে পারে।
প্রাত্যহিক জীবনে অপ্রকৃত বাস্তবতার প্রভাব
বর্তমান জীবনে যদিও অপ্রকৃত বাস্তবতা কেবলমাত্র বিকশিত হতে শুরু করেছে, ধারণা করা হচ্ছে যে আগামী প্রাত্যহিক জীবনে এটি প্রচণ্ড প্রভাব ফেলবে। ভবিষ্যতে যখন অপ্রকৃত বাস্তবতা অনেক বেশি সহজলভ্য হয়ে যাবে তখন তা বিনোদন থেকে শুরু করে যোগাযোগ পর্যন্ত প্রায় সকল ক্ষেত্রেই প্রভাব ফেলবে। বিভিন্ন পেশা ও গবেষণায় অপ্রকৃত বাস্তবতার প্রয়োগের ফলে সমাজে এর ইতিবাচক ও নেতিবাচক এবং উভয় ধরনের প্রভাব পড়বে বলে ধারণা করছেন বিশেষজ্ঞরা।
নেতিবাচক দিক
ইতিবাচক প্রভাবের পাশাপাশি অপ্রকৃত বাস্তবতার কিছু নেতিবাচক প্রভাবও রয়েছে। অপ্রকৃত বাস্তবতার সরঞ্জামের চড়া দাম ও জটিলতা হচ্ছে বর্তমানে বিজ্ঞানীদের প্রধান দুটি সমস্যা। যেমন- কখনও কখনও মস্তকাবরকের গতি ব্যবহারকারীর স্বাভাবিক গতির সাথে সামঞ্জস্য রক্ষা করতে পারে না।
ধারণা
মাইকেল হাইম তার বিখ্যাত গ্রন্থ দ্য মেটাফিজিক্‌স অফ ভার্চুয়াল রিয়ালিটি (The Metaphysics of Virtual Reality, "অপ্রকৃত বাস্তবতার অধিবিদ্যা") গ্রন্থে সাতটি ভিন্ন ধারণার কথা নির্দিষ্ট করেছেন ৷ যেমন :-
প্রদীপ রঞ্জন চক্রবর্তী
প্রাথমিক জীবন
প্রদীপ রঞ্জন চক্রবর্তী নেত্রকোনার আটপাড়া উপজেলার পাহাড় পুরের এলাকার শহীদ বুদ্ধিজীবী কামিনী কুমার চক্রবর্তীর সন্তান। তিনি ঢাকা বিশ্ববিদ্যালয়ের প্রাণিবিদ্যা বিভাগ থেকে স্নাতক ও স্নাতকোত্তর ডিগ্রি লাভ করেন।
কর্মজীবন
প্রদীপ রঞ্জন চক্রবর্তী বিসিএস ১৯৮৬ ব্যাচের কর্মকর্তা। তিনি ৪২তম আইন ও প্রশাসন প্রশিক্ষণ কোর্সে মেধা তালিকায় প্রথম স্থান অধিকারী করেন। তিনি বাংলাদেশ পরিকল্পনা কমিশনের সদস্য (সচিব), বাস্তবায়ন পরীবিক্ষণ ও মূল্যায়ন বিভাগ এবং পরিকল্পনা বিভাগের সচিবসহ বিভিন্ন দায়িত্ব পালন করেছেন। সরকারি চাকরি থেকে অবসর গ্রহণের পর ২০২২ সালে তিনি পরবর্তী তিন বছরের জন্য বাংলাদেশ প্রতিযোগিতা কমিশনের চেয়ারপার্সন নিযুক্ত হন।
এক্রোসেফালাস রেহসেই
নাউরু রিড ওয়ার্বলার, দ্বিপদ নামঃ Acrocephalus rehsei, প্যাসারিন জাতের পাখি যারা প্রশান্ত মহাসাগরের নাউরু দ্বীপের এন্ডেমিক পাখি। এরা নাউরু দ্বীপের দুটি নেটিভ পাখির একটি। অন্যটি হচ্ছে মাইক্রোনেশিয় পায়রা। এরা দ্বীপের একমাত্র প্যাসারিন পাখি। মাইক্রোনেশীয় রিড ওয়ার্বলারের সাথে এদের মিল আছে। কাছাকাছি দ্বীপে পাওয়া ক্যারোলিন রিড ওয়ার্বলার এবং নাইটিংগেল রিড ওয়ার্বলার। আগে এদের সবাইকে একই প্রজাতির পাখি ভেবে ভুল করা হতো।